钦定古今图书集成/明伦汇编/氏族典/第358卷 > 林颐叔
## 钦定古今图书集成/明伦汇编/氏族典/第358卷 > 林颐叔

按《温州府志》：“‘颐叔字正仲，瑞安人。与弟渊叔俱受业
陈止斋。颐叔登乾道第，仕罗源簿。民俗亲死糜其骨，
和以众薰，凌风飘扬，曰升天’。颐叔导以瓮冢，恶俗顿
革。有大辟坐刃杀者，辨为艾疮，释之。迁建康户部赡
军酒器库。丁父忧，哀毁成疾卒。渊叔字懿仲，登淳熙
第，官扬州司户。”